
Διάταγμα αριθ. 2020-xxx της xxxx 2020
σχετικά με την περίοδο διαθεσιμότητας ανταλλακτικών για ορισμένους εξοπλισμούς που αναφέρονται στο άρθρο L. 111-4 του κώδικα προστασίας του καταναλωτή 

Αριθ. αναφοράς: ECOC2101006D
Κοινό-στόχος: κατασκευαστές και εισαγωγείς φορητών υπολογιστών και smartphones·
Αντικείμενο: κατάρτιση καταλόγου κατηγοριών εξοπλισμού (φορητών υπολογιστών και smartphones) και ανταλλακτικών που θα διατίθενται στην αγορά για ελάχιστη περίοδο πέντε ετών από την ημερομηνία διάθεσης στην αγορά της τελευταίας μονάδας του σχετικού μοντέλου εξοπλισμού·
Θέση σε ισχύ: 1η Ιανουαρίου 2022·
Σημείωση: Το παρόν διάταγμα εκδίδεται για την εφαρμογή του άρθρου L. 111-4 του κώδικα προστασίας του καταναλωτή, το οποίο υποχρεώνει τους παραγωγούς (κατασκευαστές και εισαγωγείς) οικιακών συσκευών, μικρού εξοπλισμού πληροφορικής και τηλεπικοινωνιών, οθονών και οθονών ελέγχου να διαθέτουν ανταλλακτικά για περίοδο τουλάχιστον πέντε ετών από την ημερομηνία διάθεσης στην αγορά του τελευταίου τεμαχίου του σχετικού μοντέλου. Οι διατάξεις σχετικά με την περίοδο διαθεσιμότητας εξαρτημάτων για ορισμένες οικιακές συσκευές, οθόνες και οθόνες ελέγχου προβλέπονται, επίσης, από τους εκτελεστικούς κανονισμούς της οδηγίας 2009/125/ΕΚ του Ευρωπαϊκού Κοινοβουλίου και του Συμβουλίου, της 21ης Οκτωβρίου 2009, για τη θέσπιση πλαισίου για τον καθορισμό απαιτήσεων οικολογικού σχεδιασμού όσον αφορά τα συνδεόμενα με την ενέργεια προϊόντα.
Αναφορά Το παρόν διάταγμα είναι διαθέσιμο και στον ιστότοπο Légifrance (http://www.legifrance.gouv.fr).
Ο Πρωθυπουργός,
Μετά την έκθεση του Υπουργού Οικονομίας, Οικονομικών και Ανάκαμψης,
Έχοντας υπόψη την οδηγία (ΕΕ) 2015/1535 του Ευρωπαϊκού Κοινοβουλίου και του Συμβουλίου της 9ης Σεπτεμβρίου 2015, για την καθιέρωση μιας διαδικασίας πληροφόρησης στον τομέα των τεχνικών προδιαγραφών και των κανόνων σχετικά με τις υπηρεσίες της κοινωνίας των πληροφοριών·
Έχοντας υπόψη τον κώδικα προστασίας του καταναλωτή, και ιδίως το άρθρο L. 111-4, όπως τροποποιήθηκε από το άρθρο 19 του νόμου αριθ. 2020-105, της 10ης Φεβρουαρίου 2020, για την καταπολέμηση του φαινόμενου των αποβλήτων και την κυκλική οικονομία·
Έχοντας υπόψη την κοινοποίηση αριθ. 2021/XXX/F της XX 2021 προς την Ευρωπαϊκή Επιτροπή·
Έχοντας υπόψη τη γνώμη του Συμβουλἰου της Επικρατείας (Τμήμα Οικονομικών),
Διά του παρόντος αποφασίζει:
Άρθρο 1
Μετά το άρθρο D. 111-4 του κώδικα προστασίας του καταναλωτή παρεμβάλλονται δύο άρθρα ως εξής:
 “Άρθρο R. 111-4-1. - I.- Οι κατασκευαστές ή οι εισαγωγείς φορητών υπολογιστών εξασφαλίζουν ότι τα ακόλουθα ανταλλακτικά είναι διαθέσιμα το αργότερο μετά από περίοδο δύο ετών από τη διάθεση στην εθνική αγορά του πρώτου τεμαχίου του μοντέλου του συγκεκριμένου φορητού υπολογιστή και για ελάχιστη περίοδο πέντε ετών από την ημερομηνία διάθεσης στην εθνική αγορά του τελευταίου τεμαχίου του σχετικού μοντέλου υπολογιστή: 
«1 μητρική πλακέτα»·
«2 RAM»·
«3 ανεμιστήρες»·
«4 απαγωγείς θερμότητας»·
«5 πληκτρολόγιο»·
«6 θύρες, σύνδεσμοι».

- II.- Οι αναφερόμενοι στο σημείο I κατασκευαστές ή εισαγωγείς εξασφαλίζουν ότι τα ακόλουθα ανταλλακτικά είναι διαθέσιμα κατά τη διάθεση στην εθνική αγορά της πρώτης μονάδας του συγκεκριμένου μοντέλου φορητού υπολογιστή και για ελάχιστη περίοδο πέντε ετών από την ημερομηνία διάθεσης στην εθνική αγορά του τελευταίου τεμαχίου του συγκεκριμένου μοντέλου φορητού υπολογιστή:
«1 συνιστώσα μνήμης μάζας (HDD-SSD)»·
«2 συσκευή οθόνης»·
«3 μπαταρία»·
«4 συνδέσεις τροφοδοσίας»·
«5 φορτιστής».
«Για τους σκοπούς του παρόντος άρθρου, ως φορητός υπολογιστής ορίζεται ένας υπολογιστής ειδικά σχεδιασμένος για να είναι φορητός και να λειτουργεί για μεγάλο χρονικό διάστημα με ή χωρίς άμεση σύνδεση με πηγή εναλλασσόμενου ρεύματος. Οι φορητοί υπολογιστές χρησιμοποιούν ενσωματωμένη οθόνη με ορατή διαγώνιο τουλάχιστον 22,86 cm (9 ίντσες) και μπορούν να λειτουργούν με ενσωματωμένη μπαταρία ή άλλη φορητή πηγή ενέργειας. 
«Οι διατάξεις του παρόντος άρθρου δεν εφαρμόζονται σε συσκευές που περιλαμβάνουν οθόνη αφής ή υπολογιστές που βασίζονται σε σύνδεση με απομακρυσμένους πόρους υπολογιστών για να επωφεληθούν από βασικές λειτουργίες, καθώς επίσης δεν διαθέτουν μέσα αποθήκευσης δίσκων, τα οποία αποτελούν αναπόσπαστο μέρος του προϊόντος.»
Άρθρο R. 111-4-2. - I.- Οι κατασκευαστές ή οι εισαγωγείς έξυπνων τηλεφώνων [smartphones] εξασφαλίζουν ότι τα ακόλουθα ανταλλακτικά είναι διαθέσιμα το αργότερο μετά από περίοδο δύο ετών από την ημερομηνία διάθεσης στην εθνική αγορά της πρώτης μονάδας του σχετικού έξυπνου τηλεφώνου και για ελάχιστη περίοδο πέντε ετών από την ημερομηνία διάθεσης στην εθνική αγορά της τελευταίας μονάδας του σχετικού μοντέλου smartphone: 
«1 σύνδεσμος φορτιστή»·
«2 σύνδεσμοι»·
«3 μητρική κάρτα»·
«4 πλήκτρα»·
«5 μικρόφωνο».
«II.- Οι κατασκευαστές ή οι εισαγωγείς των smartphones που αναφέρονται στο σημείο I θα εξασφαλίζουν ότι τα ακόλουθα μέρη είναι διαθέσιμα κατά τη στιγμή της διάθεσης στην εθνική αγορά του πρώτου τεμαχίου ενός μοντέλου και για ελάχιστη περίοδο πέντε ετών από την ημερομηνία διάθεσης στην εθνική αγορά της τελευταίας μονάδας του σχετικού μοντέλου smartphone:
«1 συσκευή οθόνης»·
«2 μπαταρία»·
«3 μπροστινή κάμερα»·
«4 οπίσθια κάμερα»·
«5 φορτιστής».

Άρθρο 2 
 Το παρόν διάταγμα τίθεται σε ισχύ την 1η Ιανουαρίου 2020.

Άρθρο 3.
Ο υπουργός Οικονομίας, Οικονομικών και Ανάκαμψης και ο αναπληρωτής υπουργός παρά τω υπουργώ Οικονομίας, Οικονομικών και Ανάκαμψης, ο οποίος είναι αρμόδιος για τις μικρομεσαίες επιχειρήσεις, είναι υπεύθυνοι για την εφαρμογή του παρόντος διατάγματος, το οποίο δημοσιεύεται στην Επίσημη Εφημερίδα της Γαλλικής Δημοκρατίας. 
 
Έγινε στις:

Για τον Πρωθυπουργό και κατ’ εντολή του,

  

Ο υπουργός Οικονομίας, Οικονομικών και
Ανάκαμψης
       
Bruno LE MAIRE
Ο αναπληρωτής υπουργός παρά τω υπουργώ Οικονομίας, 
Οικονομικών και Ανάκαμψης,
αρμόδιος για τις μικρομεσαίες επιχειρήσεις,


Alain Griset

 
